Фотафестываль носіць імя Сігізмунда Юркоўскага, выбітнага ўраджэнца горада на Заходняй Дзвіне. Юркоўскі ўвайшоў у гісторыю фатаграфіі як канструктар, што прапанаваў сваё вынаходніцтва — шторна-шчылінны затвор, якім да гэтых часоў карыстаюцца фатографы. Адбылося гэта ў часы, калі чалавецтва адкрыла для сябе новыя звышсвятлоадчувальныя матэрыялы. “Імгненны затвор” і імя Сігізмунда Юркоўскага, такім чынам, уключаны ў сусветныя і айчынныя крыніцы па фотасправе.